**ΑΝΑΚΟΙΝΩΣΗ**

**Ε.Σ.Α.μεΑ.: Η IDA στην Αθήνα**

Το παγκόσμιο αναπηρικό κίνημα συνεδρίασε για 3η φορά τα τελευταία 5 χρόνια στην Αθήνα. Οι προηγούμενες συνεδριάσεις πραγματοποιήθηκαν το 2009 και το 2012. Το ΔΣ της IDA (International Disability Alliance) - Παγκόσμια Οργάνωση για την Αναπηρία συνεδρίασε από τις 10 έως τις 14 Σεπτεμβρίου. Συζητήθηκαν και ορίστηκαν κατευθυντήριες γραμμές για όλα τα κρίσιμα και απαιτητικά θέματα της περιόδου.

Μεταξύ άλλων στη συνεδρίαση συζητήθηκε η ατζέντα για την αειφόρο ανάπτυξη για την περίοδο μετά το 2015, ο Ειδικός Εισηγητής για τα δικαιώματα των ατόμων με αναπηρία, η σύμπραξη της IDA με τον ΟΗΕ για την προώθηση των δικαιωμάτων των ατόμων με αναπηρία, η Εκπαίδευση χωρίς διακρίσεις, θέματα της Επιτροπής του ΟΗΕ για τη Διεθνή Σύμβαση των Δικαιωμάτων των ΑμεΑ κ.α.

Όπως είναι γνωστό ο πρόεδρος της ΕΣΑμεΑ Ιωάννης Βαρδακαστάνης ήταν μέχρι το Ιούνιο του 2014 πρόεδρος της Παγκόσμιας Οργάνωσης και πλέον διατελεί Ταμίας της.

Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στη νέα ιστοσελίδα της Ε.Σ.Α.μεΑ. [**www.esaea.gr**](http://www.esaea.gr/) και [**www.esamea.gr**](http://www.esamea.gr/) **.**